කාදම්බරී දේවී
කාදම්බරී දේවී (5 ජූලි 1859 — 21 අප්‍රේල් 1884) ‍යනුවෙන් හැඳින්වෙන්නේ ජ්‍යෝතීරින්ද්‍රනාථ් ඨාකූර්ගේ භාර්යාව සහ දේබේන්ද්‍රනාථ් ඨාකූර්ගේ ලේලියයි. 1868 ජූලි 5 දින විවාහ වන විට ඇගේ වයස අවුරුදු 9ක් වූ අතර, ඇගේ සැමියා ඇයට වඩා වසර දහයක් වැඩිමහල් විය. ඔහු ඇයට අධ්‍යාපනයට අවස්ථාව සලසා දුන්නේ ය. ඇය සිය මස්සිනා වූ රබීන්ද්‍රනාථ් ඨාකූර් හා සමවයස් කාණ්ඩයේ පසුවූවා ය.

ඇය සිය නිර්මාණාත්මක ප්‍රතිපෝෂණය සහ අදහස් මඟින් රබීන්ද්‍රනාථ්ගේ කවි හැඩගැස්වූවා ය. එසේම ඇය ඔහුගේ හොඳම මිතුරිය ද විය. ඇය සහ ඨාකූර් අතර තිබූ සම්බන්ධය මතභේදාත්මක අතර, එය ඛේදාන්තයක් බැව් පෙනීයයි.

නොදන්නා හේතූන් මත, 1884 අප්‍රේල් 21 දින ඇය සියදිවි හානිකරගත්තා ය. මේ වන විට රබීන්ද්‍රනාථ් ඨාකූර්ගේ විවාහය සිදුවී මාස හතරකි. ඇගේ මරණය පිළිබඳ ඨාකූර් පවුල නිහඬ ප්‍රතිපත්තියක් අනුගමනය කළහ.

ආශ්‍රේයයන්

බාහිර සබැඳි 
 https://m.youtube.com/watch?list=PLEJ8D7mRSBafh9G0B82n0ilmuRQbYYjtd&v=qDUdC_4XxuE
 The Telegraph. Spotlight on the women in Tagore’s life. 7 May 2004.

කොල්කතාවේ ජනයා
බටහිර බෙංගාලයේ කාන්තාවෝ
බෙංගාලි කලා ශිල්පිනියෝ
1858 උපත්
1884 මරණ